Document ID: 32013D0655

ROZHODNUTIE KOMISIE
z 13. novembra 2013,
ktorým sa od 1. augusta 2012 do 1. júna 2013 mesačne upravujú opravné koeficienty uplatniteľné na odmeny úradníkov, dočasných zamestnancov a zmluvných zamestnancov Európskej únie pôsobiacich v tretích krajinách
(2013/655/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na Služobný poriadok úradníkov Európskej únie a podmienky zamestnávania ostatných zamestnancov Európskej únie, ako je stanovené v nariadení Rady (EHS, Euratom, ESUO) č. 259/68 (1), a najmä na článok 13 druhý odsek prílohy X,
keďže:
(1)
Zo štatistiky, ktorú má Komisia k dispozícii, vyplýva, že zmena životných nákladov prepočítaná podľa opravných koeficientov a zodpovedajúceho výmenného kurzu v prípade určitých tretích krajín od posledného stanovenia opravných koeficientov uplatniteľných na odmeny, ktoré sa vyplácajú v mene príslušnej krajiny výkonu práce úradníkom, dočasným zamestnancom a zmluvným zamestnancom Európskej únie pôsobiacim v tretích krajinách, prekročila 5 %.
(2)
V súlade s článkom 13 druhým odsekom prílohy X k služobnému poriadku sa uvedené opravné koeficienty musia v takomto prípade upraviť mesačne s účinnosťou vždy od 1. augusta, 1. októbra, 1. novembra a 1. decembra 2012 a od 1. januára, 1. februára, 1. marca, 1. apríla, 1. mája a 1. júna 2013,
PRIJALA TOTO ROZHODNUTIE:
Článok 1
Opravné koeficienty uplatniteľné na odmeny vyplácané v mene príslušnej krajiny výkonu práce úradníkom, dočasným zamestnancom a zmluvným zamestnancom Európskej únie pôsobiacim v tretích krajinách sa v prípade krajín upravujú tak, ako je uvedené v prílohe. Príloha obsahuje 10 mesačných tabuliek, v ktorých sú uvedené príslušné krajiny a jednotlivé dátumy uplatniteľnosti úprav pre každú z nich.
Výmenné kurzy na výpočet týchto odmien sa stanovujú v súlade s pravidlami na vykonávanie nariadenia o rozpočtových pravidlách (2) a zodpovedajú jednotlivým dátumom, ktoré sú uvedené ďalej v tabuľkách prílohy.
Článok 2
Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
V Bruseli 13. novembra 2013

Labels: 9
5
15